Jasa Kamachi / Ley fácil
Yatiwinak yatiyiri / Guía legal en lengua Aymara
Wawaru ñuñuyañawa
Derecho de amamantamiento
Akanx siwa taqi irnaqir wawani mamanakax mayiñapaw mä ura sapa uru asuwawapar ñuñuyañataki.
Irnaqir mamanakatakix kamachirix kunanaks churapxixa
Jan wawar uñjir uta utjki irnaqañ utan ukax, mä pachax utjañapaw irnaqir wawani mamanakatakix asu wawar ñuñuyañataki, aka N° 20.166 kamachix taqi irnaqir jisk’a pä marankam wawani warminakar yanapañtakiwa,jupanakax mayipxaspaw irnaqañ urupata mä ura wawaparu ñuñuyañtaki ukhamaraki millk’i, manq’anak churañtaki.
Mä warmitak fuero maternal tukuyxi mä marakam ukax jupatakix utjiti pachax wawapar ñuñuyäñtak ukhamarak manq’ayäñtakixa.
Jisa, irnaqañ urupat mä uraw utji wawapar ñuñuyañtaki ukhamarak manq’ayañtakix pä marankama.
Wawax utan uñjatask ukhamarak manq’ayätask ukax, mamapatakix utjit aka yanapawixa
Jisa, utjaskiw mamatakix irnaqañ urupat mä ura wawapar ñuñuyañtaki ukhamarak manq’ayañtaki. Wawapax jiqhatasiskaspaw tiyapamp, awichapampi ukhamaraki yaqhanakampisa.
Wawapar uñjir sarañtak ukax, uka pach mayitax ukankarakiti.
Janiwa, uka pachax wawar ñuñuyañtak ukhamarak manq’ayañtaki ukatakikiwa.
Irnaqañ utax wawanak uñjir utanik ukax, irnaqir warmir churañapaw mä pacha wawapar uñjir sarañapataki ukhamarak churañapaw qullqi sarañapataki.
Jilir irnaqirix jan irnaqir warmir qhipaxtañ churkasp ukax Kamachisa.
Jupax juchanchayataspaw Irnaqir Arxatir Utana
Kunapachans aka ura mayisnaxa.
Irnaqirimp jilir irnaqirimpix mä suma amtawiruw puriñapaxa:
- Kuna pachas sapa urux mistuspaw irnaqawipata.
- Chika pacha ukat chika pacharakiw ukham mayispax irnaqirix mä uruna payakam mistuspaxa.
- Irnaqañ utar mantañan qhiparayaspaw chika pachkama jan ukasti mistuñan chika pacharaki ukhamaraki mä ura pacha mayirakispawa.
Khitis uñjapxix irnaqir chiq sarayirir sum sarañapatakixa
Irnaqir Arxatir Utaw uñji
Jupaw Aymar arur jaqukipixa / Traductor:
Carlos Cañarí Ramírez, vicepresidente de la Academia Nacional de la Lengua Aymara. Académico de la Universidad de Tarapacá.
Jupanakaw Aymar aru qillqatanakax uñakipt’apxixa / Validador:
Hugo Mamani Mamani , presidente de la Academia Nacional de la Lengua Aymara. Profesor de educación intercultural bilingüe.
Jupaw Aymar qillqat ullixa / Locutor:
Carlos Cañari
Amtawi / Nota: Taqi aka laphin qillqatanakax kamachinakat amuyasipxañamataki ukatakiwa. Janiw arxatirin kamachinakap mayjachaykiti.
ayr_Latn grn_Latn ayr_Latn spa_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn grn_Latn ayr_Latn grn_Latn ayr_Latn ast_Latn ayr_Latn